CELEX: 32005D0932
Language: lv
Date: 2005-12-21 00:00:00
Title: 2005/932/EK: Komisijas Lēmums ( 2005. gada 21. decembris ), ar ko groza Padomes Direktīvas 91/68/EEK E pielikumu attiecībā uz aitu un kazu veselības sertifikāta parauga precizēšanu  (izziņots ar dokumenta numuru K(2005) 5506)   (Dokuments attiecas uz EEZ)

23.12.2005   
            
            
               LV
            
            
               Eiropas Savienības Oficiālais Vēstnesis
            
            
               L 340/68
            
         KOMISIJAS LĒMUMS
   (2005. gada 21. decembris),
   ar ko groza Padomes Direktīvas 91/68/EEK E pielikumu attiecībā uz aitu un kazu veselības sertifikāta parauga precizēšanu
   (izziņots ar dokumenta numuru K(2005) 5506)
   (Dokuments attiecas uz EEZ)
   (2005/932/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 28. janvāra Direktīvu 91/68/EEK par dzīvnieku veselības prasībām, kas ietekmē aitu un kazu tirdzniecību Kopienā (1), un jo īpaši tās 14. panta 2. punktu,
   tā kā:
   
               (1)
            
            
               Veselības sertifikāta paraugi Kopienas iekšējai tirdzniecībai ar kaujamām, vaislas un nobarojamām aitām un kazām ir noteikti Direktīvas 91/68/EEK E pielikumā attiecīgi kā I, II un III paraugs.
            
         
               (2)
            
            
               Dalībvalstīm ir radušās problēmas ar sertifikātiem gadījumos, kad valsts pilnvarots veterinārārsts nav varējis izsniegt sertifikātu attiecībā uz turēšanas un pārvadāšanas prasībām, jo šāda informācija pieejama tikai dzīvnieku turētājam.
            
         
               (3)
            
            
               Veselības sertifikātos jānorāda, ka sertificēšana attiecībā uz turēšanas un pārvadāšanas prasībām veikta, pamatojoties uz dzīvnieku turētāja deklarāciju vai saskaņā ar Padomes 2003. gada 17. decembra Regulu (EK) Nr. 21/2004, ar ko izveido aitu un kazu identifikācijas un reģistrācijas sistēmu un groza Regulu (EK) Nr. 1782/2003 un Direktīvas 92/102/EEK un 64/432/EEK (2), veiktās uzskaites pārbaudi.
            
         
               (4)
            
            
               Tādēļ atbilstoši jāgroza Direktīva 91/68/EEK.
            
         
               (5)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Direktīvas 91/68/EEK E pielikumu groza saskaņā ar šā lēmuma pielikumu.
   2. pants
   Šo lēmumu piemēro no 2006. gada 15. februāra.
   3. pants
   Šis lēmums ir adresēts dalībvalstīm.
   
      Briselē, 2005. gada 21. decembrī
      
         
            Komisijas vārdā —
         
            Komisijas loceklis
         
         Markos KYPRIANOU
      
   
   
      (1)  OV L 46, 19.2.1991., 19. lpp. Direktīvā jaunākie grozījumi izdarīti ar Komisijas Lēmumu 2004/554/EK (OV L 248, 22.7.2004., 1. lpp.).
   
      (2)  OV L 5, 9.1.2004., 8. lpp.
   
   
      PIELIKUMS
      Direktīvas 91/68/EEK E pielikumu groza šādi:
      
                  1)
               
               
                  I paraugā pirms 12.4.1. punkta iekļauj šādu punktu:
                  
                              “12.4.
                           
                           
                              Pamatojoties uz dzīvnieku turētāja rakstisku deklarāciju vai uz saimniecības reģistra un pavaddokumentu, kas kārtoti saskaņā ar Padomes Regulu (EK) Nr. 21/2004, jo īpaši šās regulas pielikuma B un C iedaļu, pārbaudi;”
                           
                        
            
                  2)
               
               
                  II un III paraugā 12.4. punktu aizstāj ar šādu punktu:
                  
                              “12.4.
                           
                           
                              Pamatojoties uz dzīvnieku turētāja rakstisku deklarāciju vai uz saimniecības reģistra un pavaddokumentu, kas kārtoti saskaņā ar Padomes Regulu (EK) Nr. 21/2004, jo īpaši šās regulas pielikuma B un C iedaļu, pārbaudi, tie ir turēti vienā izcelsmes saimniecībā vismaz 30 dienas pirms iekraušanas vai arī kopš dzimšanas, ja dzīvnieki ir jaunāki par 30 dienām, un saimniecībā nav ievesti aitu un kazu sugu dzīvnieki 21 dienas laikā pirms iekraušanas, un izcelsmes saimniecībā nav importēti pārnadžu dzimtas dzīvnieki no trešās valsts 30 dienu laikā pirms nosūtīšanas no izcelsmes saimniecības, ja vien šie dzīvnieki nav ievesti saskaņā ar Direktīvas 91/68/EEK 4.a panta 2. punktu;”.